stanford-oval/wikipedia huggingface dataset:
דוושה

מערכת דוושות להפעלת עוגב
דוושה היא רכיב במכשיר מכני או חשמלי המשמש לשליטה או הפעלה של מערכת מסוימת באמצעות לחיצה או תנועה של כף הרגל. דוושות נפוצות במגוון תחומים כגון תחבורה, מוזיקה, ציוד מכני וכלי עבודה.
שימושים נפוצים > בכלי רכב

ברכב מנועי יש לרוב שלוש דוושות עיקריות:
דוושת האצה (גז): משמשת להגדלת מהירות המנוע והאצת הרכב.
דוושת בלם: משמשת להאטת הרכב או עצירתו.
דוושת מצמד (קלאץ'): קיימת ברכבים עם תיבת הילוכים ידנית ומשמשת לניתוק וחיבור בין המנוע לתיבת ההילוכים.
שימושים נפוצים > באופניים

הדוושות הן חלק ממנגנון ההנעה של האופניים. כאשר הרוכב לוחץ עליהן ברגליו, הן מסובבות את שרשרת ההנעה, המניעה את הגלגל האחורי.
שימושים נפוצים > בכלי נגינה

דוושות משמשות בחלק מכלי הנגינה המופעלים באמצעות שתי הידיים כגון:
פסנתר: מכיל לרוב שלוש דוושות המשמשות לשליטה בעוצמת הצליל ובאורכו.
גיטרות חשמליות: לעיתים קרובות משתמשים במערכות דוושות אפקטים כדי לשנות את גוון הצליל.
מערכת תופים: להפעלת מצילות, תוף בס ועוד.
שימושים נפוצים > שימושים אחרים

במכונות תעשייתיות רבות יש דוושות המשמשות להפעלה או שליטה על תהליכים, כגון מכונות תפירה או כלים כבדים.
דוושות תרגול: משמשות באימון גופני, כגון במכשירי כושר או אופני כושר.
דוושות מותאמות לנכים: עיצובים מיוחדים שמאפשרים הפעלה רגלית של מכשירים שעוצבו להפעלה ידנית.
עקרונות פעולה

דוושה פועלת לרוב על ידי מנגנון מכני, הידראולי, פניאומטי או אלקטרוני. במערכות מודרניות רבות, הדוושה מחוברת לחיישן שמעביר נתונים למערכת בקרה מרכזית, מה שמאפשר תגובה מדויקת ומהירה.
המנגנון המקורי של דוושות היה מכני, ובוסס על תנועה רגלית שמומרת לכוח או לפעולה מכנית במערכת כלשהי. למרות שהעקרונות דומים במגוון שימושים, סוג המנגנון עשוי להשתנות בהתאם ליישום.
עקרונות פעולה > עקרונות בסיסיים

ציר סיבוב: רוב הדוושות נעות סביב ציר סיבוב. כאשר כף הרגל לוחצת על הדוושה, הכוח מופעל על זרוע המחוברת לציר זה. זרוע זו מניעה רכיב אחר, כגון מוט חיבור, בוכנה, או מנגנון שרשרת.
מינוף: דוושות רבות פועלות כמנוף, שבו הלחיצה על צד אחד יוצרת כוח מוגבר בצד השני. הדבר מאפשר להפוך כוח קטן יחסית של הרגל לתנועה גדולה או לכוח מוגבר במערכת.
עקרונות פעולה > דוגמאות למנגנונים מכניים

דוושת בלם במכונית - דוושת הבלם לוחצת על בוכנה בתוך צילינדר ראשי, הממירה את הכוח המכני ללחץ הידראולי. לחץ זה מועבר באמצעות נוזל הבלמים דרך צינורות לתופים בגלגלים, הלוחצים על דיסקי הבלם ומאטים את תנועת הרכב.
דוושות באופניים - הדוושה מחוברת לזרוע שמניעה גלגל שיניים. גלגל שיניים זה מחובר לשרשרת, המעבירה את הכוח לגלגל האחורי. מערכת זו מתבססת על עקרון ההנעה הישירה ומאפשרת לרוכב לנצל תנועת רגליים סיבובית ליצירת תנועה קדימה.
דוושה במכונת תפירה מכנית - במכונות תפירה ישנות, הדוושה הייתה מחוברת למערכת של רצועות וגלגלי תנופה. תנועת הרגלים מומרת לתנועת סיבוב המפעילה את מחט התפירה.
דוושת גז במכוניות - בדגמים ישנים, דוושת הגז הייתה מחוברת בתיל ישירות למנגנון בקרת זרימת הדלק למנוע. כאשר הנהג לוחץ על הדוושה, הכבל מושך את שסתום המצערת לפתיחה רחבה יותר, וכך מוגברת אספקת הדלק למנוע.
עקרונות פעולה > התאמות למערכות מודרניות

במערכות חדשות יותר, הדוושה לא בהכרח מפעילה רכיב מכני ישירות. במקום זאת, היא שולחת אות חשמלי לחיישנים ולמערכות בקרת מחשב. כך, הדוושה נשארת רכיב מכני מבחינת המשתמש, אך הפעולה שלה מתורגמת למידע דיגיטלי במערכת המתקדמת.
עקרונות פעולה > יתרונות המנגנון המכני

פשטות: מנגנונים מכניים דורשים פחות תחזוקה מאשר מערכות אלקטרוניות.
אמינות: פחות רגישים לתקלות הנובעות מחשמל או תוכנה.
תיקון: ניתן לתקן בקלות יחסית במקרים רבים.
הערות שוליים

↑  תקן ISO 4210-1 סעיף 3.8: "Pedal and drive system"
↑  How to Use Expression Pedals - Premier Guitar, www.premierguitar.com (באנגלית)
↑  https://www.explainthatstuff.com/bicycles.html
דוושות במכונית
פדל שמשמש להנעת אופניים
Lonely Is the Muse

"Lonely Is the Muse" הוא שיר של הזמרת-יוצרת האמריקאית הלסי. הוא יצא לאור ב-15 באוגוסט 2024, בהוצאת חברת התקליטים קולומביה רקורדס, כסינגל השני מתוך אלבום האולפן החמישי שלה, The Great Impersonator.
רקע והכרזה

ב-8 באוגוסט 2024, הופיעה הלסי בפסטיבל סיגט בבודפשט, שם ביצעה קטע מ-"Lonely Is the Muse". הלסי השמיעה קטע מתוך השיר בפסטיבל שאירע בהלסינקי ובהופעה נוספת. ב-15 באוגוסט, פרסמה קטע באורך דקה מתוך "Lonely Is the Muse" והכריזה על יציאתו למחרת.
הרכב

"Lonely Is the Muse" הוא שיר מסוגת מוזיקליות שונות כדוגמת: רוק, הארד רוק, ורוק אלטרנטיבי. הוא נכתב על ידי הלסי וסטיוארט פרייס, והופק על ידי אוסטין קורונה, וויאט ברנרד וברנדון באטנר. מבקרים רבים השוו אותו לשירים מתוך If I Can't Have Love, I Want Power, שהופק על ידי טרנט רזנור ואטיקוס רוס מההרכב ניין אינץ' ניילז.
בשיר, הלסי "מטילה ספק בערכה וכיצד נהגו בה אוהבי העבר שלה ושכחו אותה".
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  ניו זילנד | המצעד הניו זילנדי הרשמי | 22 |  |
היסטוריית יציאות לאור

| אזור | תאריך יציאה | פורמט (ים) | חברת תקליטים | מקור |
| --- | --- | --- | --- | --- |
| כלל העולם | 15 באוגוסט 2024 | הזרמת מוזיקה • הורדה דיגיטלית | קולומביה רקורדס |  |
הערות שוליים

1 2  "Lonely Is the Muse". Spotify. 15 באוגוסט 2024. נבדק ב-15 באוגוסט 2024. {{cite web}}:  (עזרה)
1 2  Deville, Chris (15 באוגוסט 2024). "Halsey – "Lonely Is The Muse"". Stereogum. נבדק ב-15 באוגוסט 2024. {{cite web}}:  (עזרה)
1 2  Kaufman, Gil (15 באוגוסט 2024). "Halsey Lets It Bleed on Visceral, Rocking 'Lonely Is the Muse' Single: 'I Will Always Be a Martyr'". Billboard. נבדק ב-15 באוגוסט 2024. {{cite journal}}:  (עזרה)
↑  Saulog, Gabriel (15 באוגוסט 2024). "Halsey Teases Upcoming Single "Lonely Is The Muse"". Billboard Philippines. נבדק ב-15 באוגוסט 2024. {{cite journal}}:  (עזרה)
1 2 3  Armstrong, Megan (15 באוגוסט 2024). "Halsey Details Being Used In Her Excruciating Rock Single 'Lonely Is The Muse'". Uproxx. נבדק ב-15 באוגוסט 2024. {{cite journal}}:  (עזרה)
1 2  Mier, Tomas (15 באוגוסט 2024). "Halsey Follows Her Britney-Pop With Dark Rock Song 'Lonely Is the Muse'". Rolling Stone. נבדק ב-15 באוגוסט 2024. {{cite journal}}:  (עזרה)
↑  Taylor, Sam (15 באוגוסט 2024). "Halsey has shared 'Lonely Is The Muse' from their upcoming fifth studio album". Dork. נבדק ב-15 באוגוסט 2024. {{cite journal}}:  (עזרה)
↑  "NZ Hot Singles Chart". Recorded Music NZ. 26 באוגוסט 2024. נבדק ב-23 באוגוסט 2024. {{cite web}}:  (עזרה)
| הלסי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Badlands • Hopeless Fountain Kingdom • Manic • If I Can't Have Love, I Want Power • The Great Impersonator |  |
| מיני-אלבומים | Room 93 • Collabs |  |
| אלבומי הופעה | Badlands (Live from Webster Hall) • HFK (Live from Webster Hall) |  |
| סינגלים | "Ghost" • "New Americana" • "Colors" • "Castle" • "Not Afraid Anymore" • "Now or Never" • "Bad at Love" • "Alone" • "Without Me" • "Nightmare" • "Graveyard" • "You Should Be Sad" • "I Am Not a Woman, I'm a God" • "You Asked for This" • "So Good" • "Lucky" • "Lonely Is the Muse" "Ego" |  |
| השתתפות בסינגלים | "Hands" • "Closer" • "Boy with Luv" • "11 Minutes" • "Him & I" • "Eastside" • "Earth" • "The Other Girl" • "Be Kind" • "Life's a Mess" |  |
| סינגלים שיווקיים | "Hurricane" • "Hold Me Down" • "Eyes Closed" • "Strangers" • "Clementine" • "Finally // Beautiful Stranger" • "Suga's Interlude" • "The End" |  |
| שירים אחרים | "Gasoline" • "Sorry" • "Forget Me Too" |  |
| סיבובי הופעות | Badlands Tour • Hopeless Fountain Kingdom Tour • Manic World Tour • Love and Power Tour |  |
| --- | --- |
בקרת זהויות :  MusicBrainz release group: 97db1653-773d-4940-82c6-efdb31b654ac
אריק אלעזר

| --- | --- |
אין תמונה חופשית
 לידה:  1971 (בן 54 בערך)
 מדינה:  ישראל 
 השתייכות:   צבא הגנה לישראל
 תקופת הפעילות:  יולי 1989 – 2018 (כ־28 שנים)
 דרגה:    אלוף-משנה
 תפקידים בשירות
 סגן מפקד יחידת דובדבן  מפקד יחידת עוקץ  מפקד בית הספר לקליעה, צליפה ולוחמה בטרור  מפקד היחידה המטכ"לית לאבטחת בכירים  מפקד מרהו"ם  מפקד מחוז הצפון בפיקוד העורף  נספח צה"ל בצרפת
 פעולות ומבצעים
   המערכה ברצועת הביטחון  האינתיפאדה הראשונה  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן    מבצע צוק איתן
 תפקידים אזרחיים
 מנכ"ל חברת מרעום דולפין
 
אריק אלעזר (נולד בשנת 1971) משמש כמנכ"ל של חברת מרעום דולפין.
אלעזר הוא קצין במילואים בדרגת אלוף-משנה, שירת כנספח צה"ל ומשרד הביטחון בצרפת ספרד ופורטוגל, פיקד על חטיבת המרום ומחוז הצפון בפיקוד העורף. כמו כן פיקד בעבר על יחידת עוקץ, בית הספר ללוחמה בטרור ומתקן אדם והיחידה המטכלית לאבטחת בכירים בצה"ל, שירת במגוון תפקידים ביחידת דובדבן.
שירותו הצבאי

עם גיוסו לצה"ל ביולי 1989, התנדב ליחידת דובדבן. ביחידה עבר אלעזר מסלול הכשרה כלוחם וכמפקד כיתה ויצא לקורס קציני חי"ר. עם סיום הקורס שב ליחידת דובדבן כמפקד צוות, ולקח חלק במבצעים מיוחדים ולחימה כנגד הטרור הפלסטיני בשטחי יהודה ושומרון. בהמשך שימש כמפקד פלגה וכסגן מפקד היחידה. לאחר מכן שימש כסגן מפקד מתקן אדם, לאחר שהועלה לדרגת סא"ל מונה למפקד יחידת עוקץ, ופיקד עליה במהלך הלחימה כנגד הטרור הפלסטיני באינתיפאדה השנייה. בהמשך כיהן כמפקד בית הספר לקליעה, צליפה ולוחמה בטרור, לאחר מכן שימש כמפקד היחידה המטכ"לית לאבטחת בכירים, בין היתר במלחמת לבנון השנייה. בשנת 2008 מונה למפקד מרהו"ם בדרגת אל"ם, וסיים את תפקידו ב-2011, לאחר לימודים, מונה ב-2012 למפקד מחוז הצפון בפיקוד העורף. במאי 2014 הוחלט כי ימונה לנספח צה"ל בצרפת. במהלך שנת 2014 נכנס לתפקידו. בשנת 2018 השתחרר מצה"ל בתום שלוש שנים כנספח צה"ל בצרפת, ספרד ופורטוגל והשתחרר מצה"ל לאחר 28 שנות שרות.
הערות שוליים

↑  אמיר בוחבוט‏, איש הכוחות המיוחדים: אריק אלעזר מספר על השירות, באתר וואלה, 5 בנובמבר 2011.
↑  פליקס פריש, הכומתות החומות כובשות את פיקוד מרכז, באתר ynet, 17 ביולי 2003.
↑  איתי אשר, לב של כלב, באתר nrg‏, 18 באפריל 2003.
↑  "זזים", במחנה, ‏ 15.05.2014.
| --- | --- |
בקרת זהויות :  NLI: 987007419531505171  VIAF: 2750156677155933770009   WorldCat (עם VIAF): 2750156677155933770009 
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
Intergalactic: The Heretic Prophet

| --- | --- |

כרזת המשחק
 כללי
 סוגה:  משחק פעולה-הרפתקאות
 פיתוח:  Naughty Dog
 הוצאה לאור:  Sony Interactive Entertainment
 ארץ מקור:  ארצות הברית ארצות הברית
 שפות:  אנגלית 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  פלייסטיישן 5
 
Intergalactic: The Heretic Prophet הוא משחק פעולה-הרפתקאות שפותח על ידי "Naughty Dog" ויופץ על ידי "Sony Interactive Entertainment", שעלילתו מתרחשת בעתיד הרחוק ועוקבת אחר ציידת הראשים ג'ורדן א. מון (טאטי גבריאל) שנתקעה על כוכב נידח בחיפוש אחר סינדיקט פשע ידוע לשמצה.
פיתוחו של המשחק החל בשנת 2020, לאחר הפצת המשחק "The Last of Us Part II", והוא מבוים על ידי במאי הקריאייטיב ניל דרוקמן, מתיו גלנט וקורט מרגנאו. על הלחנת הפסקול של המשחק הופקדו טרנט רזנור ואטיקוס רוס.
רקע עלילתי

עלילת המשחק מתרחשת אלפי שנים קדימה בעתיד הרחוק, ביקום חלופי שבו התקיימו מסעות חלל מתקדמים עד לשנת 1986. ציידת הראשים ג'ורדן א. מון נתקעה על גבי הכוכב הנידח סמפיריה בזמן שחיפשה את עקבותיו של סינדיקט הפשע "חמשת האסים". במשך למעלה מ-600 שנה, הייתה סמפיריה מנותקת ממגע חיצוני ואף אחד לא הצליח לעזוב אותה; במהלך מאמציה לברוח מהכוכב, נאלצת ג'ורדן להתעמת מול אתגרים עוינים ואויבים שהתפתחו על פני הכוכב.
פיתוח

"Intergalactic: The Heretic Prophet" נמצא בפיתוח על ידי "Naughty Dog עבור קונסולת הפלייסטיישן 5, שהחל בשנת 2020 לאחר הפצתו של המשחק "The Last of Us Part II" ; במסגרת פיתוחו, יותר מ-250 עובדי "Naughty Dog" עבדו על המשחק; את תהליך הפיתוח הוביל ניל דרוקמן כבמאי הקריאייטיב ותסריטאי, לצד הבמאים מתיו גלנט וקורט מרגנאו. על הלחנת הפסקול של המשחק הופקדו טרנט רזנור ואטיקוס רוס.
ביוני 2022, במהלך אירוע ה-Summer Game Fest, חשף דרוקמן לראשונה שהוא עובד על משחק חדש, ובהמשך אף הצהיר שהוא מרכיב עבור פיתוח המשחק חדר תסריטאים שיהיה בנוי יותר כמו "מבנה חדר תסריטאים של סדרת טלוויזיה" יותר מכל הפרויקטים הקודמים של "Naughty Dog". בפברואר 2024, נמסר כי "Sony Interactive Entertainment" הגישה בקשה לרשום רשמית את שם המשחק באופן מסחרי. משחק זה הוא הסיפור המקורי הראשון שנוצר על ידי "Naughty Dog" מאז פיתוחו של "The Last of Us"‏ (2013).
לדברי דרוקמן, עלילת המשחק בוחנת "מה קורה כשאתה מאמין במוסדות שונים", ומתרכזת בדת בדיונית ואלמנטים מדעיים-בדיוניים, השואבים השראה מאנימות כמו "אקירה" (1988) ו"קאובוי ביבופ" (1998).
פיתוח > ליהוק

את דמותה של ג'ורדן, פרוטגוניסטית המשחק מגלמת טאטי גבריאל; דרוקמן ראה בה מועמדת בולטת במהלך תהליך הליהוק, והקביל את האודישן שעברה לאודישן של אשלי ג'ונסון לגילום דמותה של אלי מזיכיון "The Last of Us". גבריאל כיכבה בעבר בסרט "אנצ'רטד" (2022) ובעונתה השנייה של "האחרונים מבינינו" (2025), שניהם עיבודים לזיכיונות של "Naughty Dog". האלי גרוס מגלמת את איי. ג'יי., מפעילתה של ג'ורדן. חברי "חמשת האסים" כוללים את קולין גרייבס, בגילומו של קומייל ננג'יאני, וחבר נוסף ללא שם בגילומו של טוני דלטון. נוסף לכך, נמסר על ליהוקו של טרוי בייקר לתפקיד שטרם פורסם.
הפצה ושיווק

"Naughty Dog" חשפה לראשונה את המשחק במהלך טקס פרסי הגיימינג לשנת 2024, שהתקיים ב-12 בדצמבר 2024, לצד חשיפת הקדימון הראשון שלו, שכלל את השיר "It's a Sin" בביצוע "פט שופ בויז", ובו הוצגה דמותה של ג'ורדן בעודה צופה באנימה, מאזינה למוזיקה משנות ה-80 בנגן CD של סוני, מטיסה חללית מדגם פורשה ונועלת נעלי ספורט של אדידס.
אור אילן

| --- | --- |

 לידה:  23 במרץ 1984 (בת 40) אשקלון, ישראל
 מדינה:  ישראל 
 מקום לימודים:  בית צבי 
 or-ilan-actress.com
 פרופיל ב-IMDb
 
אור אילן (נולדה ב-23 במרץ 1984) היא שחקנית ישראלית.
ביוגרפיה

אור אילן נולדה וגדלה באשקלון. היא בוגרת תיכון עירוני א' אשקלון וכן קורסים באקדמיה למוסיקה ולמחול בירושלים. בצה"ל שירתה בלהקה הצבאית של חיל החינוך. בוגרת המסלול התלת-שנתי בבית צבי (2008-2005). בתום לימודיה החלה ללמוד את שיטתה של איוונה צ'באק אצל שחר רוזן, אלון נוימן ואיוונה צ'באק. עברה קורס משחק בהנחיית אורית שר. בשנה השלישית ללימודיה חתמה על חוזה בתיאטרון הבימה והחלה לשחק בהצגות שהועלו בו.
בתיאטרון הספרייה שיחקה בכמה תפקידים ראשיים ומרכזיים בהצגות - ב"פיפן", בבימויו של דניאל אפרת בתפקיד האלמנה קתרין; במחזמר "קאטס" מאת אנדרו לויד ובר בתפקיד החתול ראמפלטיזר; ב"אנני", בתפקיד אנני.
בהבימה אור אילן שיחקה בהצגות רבות, בהן "לרקוד ולעוף" בבימויו של אלון אופיר, בתפקיד ענת, אהובתם של אסף (אושרי כהן) ויוסי (נתי רביץ). גילמה את דמותה של ורוניקה, נערה מורדת ואהובתו של צוקרמן (עידן אלתרמן), בקומדיה המוזיקלית "נתתי לה חיי" שנוצרה בשיתוף פעולה בין מאור זגורי לשחקנים על פי שיריו של דני סנדרסון. ב"מסילה לדמשק" שיחקה את ילדתה בת ה-13 של ניני (הילה פלדמן) שמגודלת בידי שרה (יבגניה דודינה).
רקדה ושיחקה בתפקידים הראשיים בשתי קופרודוקציות של תיאטרון מופע ולהקת המחול הקיבוצית - "בת הים" בבימויה של גליה בארי על פי סיפורו של אנדרסן; ובתפקיד אצבעונית בהצגה "אצבעונית", מאת ובבימויין של גליה בארי ונירית אהרוני שוויצר.
בתיאטרון אורנה פורת שיחקה בתפקיד הראשי של שירז בהצגה "הלב של שירז", מחזה של ריטה וצרויה להב על פי אגדת עם פרסית.
בתיאטרון המסחרי שיחקה במחזמר "סינדרלה" לצידם של בר רפאלי, שלישיית מה קשור וחנה לסלאו בתפקיד הפיה איה.
בתיאטרון המדיטק שיחקה בתפקידים מרכזיים בארבע הצגות: אחת מהן, "מלך היהודים", אופרת רוק - עיבוד של אורי פסטר לספרה של דבורה עומר, עם לחנים של רמי קליינשטיין ופזמונים של יאיר לפיד, בבימויה של איה קפלן, היא מגלמת את דמותה של טלי, נערה מתבגרת שנאלצת לעשות עבודה על הרצל. באחרת היא מגלמת את דמותה של יעל בת השש במחזה המוזיקלי "אריה הספרייה" בבימויו של רוני פינקוביץ'.
הופיעה במשך מספר שנים כזמרת במופע "רק בישראל" ביחד עם נורית הירש וניר שיבר, על פי שיריה של הירש. בשנים 2008 עד 2012 הופיעה מספר פעמים במשכן הנשיא.
בטלוויזיה שיחקה בין היתר בסדרת הטלוויזיה "אניגמה". היא גילמה את דמותה של סיגלית, המאהבת בת ה-35 של אפרים הקסטר (שמוליק לוי), המבוגר ממנה בעשרים שנה, חולמת להיות כוכבת ריאליטי, מחבלת בקשר בינו לבין אשתו (אוולין הגואל) ולבסוף זוכה להשתתף בתוכנית ריאליטי.
בקולנוע החלה את דרכה בתפקיד ראשי בסרטו של רפאל רביבו "אמור" לצידם של לירון לבו, נטלי עטיה, דן תורג'מן, ענת עצמון ומשה איבגי (בתפקיד אורח). אור אילן גילמה את דמותה של לילה. רקדנית ומורה למחול בשנות השלושים לחייה שבעקבות תאונת דרכים נשארת משותקת בכל הגוף, ולכן היא מבקשת לאפשר לה להחליט בעבור חייה בעצמה. הסרט יצא לאקרנים בשנת 2017. באותה שנה, הצטלמה לכמה סרטי קולנוע חדשים ביניהם סרטו של רותם שמיר, "קו 300" ששודר בטלוויזיה בשנת 2018.
אילן נשואה ולזוג שלושה ילדים.
תפקידים > טלוויזיה

| שנה | סדרה | סוגה | ערוץ | חברה הפקה | במאי | תפקיד |
| --- | --- | --- | --- | --- | --- | --- |
| 2014-2013 | אניגמה | טלנובלה | ערוץ ויוה למנויי Yes | דורי מדיה דרסט | מרקו כרמל | סיגלית |
| 2012 | סרוגים | סדרת דרמה | Yes Drama | אבוט-ברקאי הפקות, טליסמה הפקות | לייזי שפירא | מיטל |
תפקידים > קולנוע

| שנה | סרט | במאי | תפקיד | הערות |
| --- | --- | --- | --- | --- |
| 2018 | חטיפה - קו 300 | רותם שמיר | לילי לזרה | סרט טלוויזיה של קשת 12 |
| 2017 | אמור | רפאל רביבו | לילה |  |
| 2017 (צולם) | פאולה | עידו מרום | פאולה |  |
| 2018 | הביתה | אחינועם נחום | אמונה | סרט קצר |
| 2017 | ביני לביני | נועה צימרמן | דפנה |  |
| 2015 | איך להיות לבד | ארז איזנשטיין | ליאת | סרט קצר |
| 2014 | פפו | דני לשמן | דניאל |  |
Immigrant Song

"Immigrant Song" (בתרגום חופשי: "שיר מהגרים") הוא שיר משנת 1970 של להקת הרוק האנגלית לד זפלין. אשר נכלל באלבום האולפן של הלהקה "Led Zeppelin III" אשר יצא לשווקים ב-5 בנובמבר 1970. השיר יצא לשווקים גם כסינגל. השיר נכתב על ידי חברי הלהקה רוברט פלאנט וג'ימי פייג'. מילות השיר כוללות נוצרו בהשראת המיתולוגיה הנורדית וכיבושי הוויקינגים.
השיר הגיע בשיא למקום ה-16 במצעד הבילבורד הוט 100 בארצות הברית.
לאורך השנים אמנים רבים ביצעו גרסאות כיסוי לשיר בז'אנרים שונים, בהם אמנים כמו טרנט רזנור, קארן או ואן וילסון.
רקע

השיר נכתב במהלך סבב ההופעות של הלהקה ב-1970 שהתקיים באיסלנד, באת' וגרמניה. לימים הסביר פלאנט שהדימויים הוויקינגיים במילות השיר הושפעו במידה ניכרת מהנופים של איסלנד אותה הלהקה ראתה באותה העת, אשר הזכירו לו את פלישות הוויקינגים בצפון אירופה שבוצעו לאורך ההיסטוריה.
לחן ומילים

השיר מתחיל בזעקה ייחודית שמבוצעת על ידי רוברט פלאנט. מבחינה מוזיקלית, השיר בנוי סביב ריף סטקטו פשוט שחוזר על עצמו לאורך כל השיר אותו מנגן הגיטריסט ג'ימי פייג', אליו מתווסף התיפוף האנרגטי שמבוצע על ידי המתופף ג'ון בונהם.
שורות הפתיחה של השיר, "אנו באים מארץ הקרח והשלג / משמש החצות בה המעיינות החמים זורמים", משקפת בין היתר את ההשראה הנורדית לשיר.
מבצעים

רוברט פלאנט - שירה
ג'ימי פייג' - גיטרות
ג'ון פול ג'ונס - גיטרה בס
ג'ון בונהם - תופים
אזכור במדיות אחרות

במקור, להקת לד זפלין לא אישרה לריצ'רד לינקלייטר להשתמש בשיר בסרט הקולנוע "רוק בבית הספר" משנת 2003, אך כוכב הסרט ג'ק בלאק הצליח לשכנע אותם אחרי שצילם את עצמו מבצע את השיר.
בסרט האנימציה בגרפיקת תלת־ממד "שרק השלישי" משנת 2007, השיר מנוגן במהלך סצנת קרב בה מופיעה שלגיה.
גרסת כיסוי לשיר בהפקת אטיקוס רוס וחבר הניין אינץ' ניילז טרנט רזנור מופיעה בקדימון הסרט "נערה עם קעקוע דרקון" (2011) ובמהלך כתוביות הפתיחה, בליווי שירה של קארן או מלהקת Yeah Yeah Yeahs.
השיר נכלל בקדימון הסרט "תור: ראגנארוק" (2017) וכן פעמיים במהלכו.
מיקומי שיא

|   ‏‏‏  מצעדים ודירוגים (1970–1971)> מדינה |   ‏‏‏  מצעדים ודירוגים (1970–1971)> מצעד |   ‏‏‏  מצעדים ודירוגים (1970–1971)> מיקום שיא |   ‏‏‏  מצעדים ודירוגים (1970–1971)>  |
| --- | --- | --- | --- |
|  אוסטריה | Ö3 אוסטריה טופ 40‏ | 13 |  |
|  אוסטרליה | קנט מיוזיק רפורט | 20 |  |
|  ארצות הברית | בילבורד הוט 100 | 16 |  |
|  ארצות הברית | קאש בוקס טופ 100 | 8 |  |
|  גרמניה | GfK – טופ 100 | 6 |  |
|  דנמרק | היטליסטן | 3 |  |
|  דרום אפריקה | אנטרטיינמנט מוניטורינג אפריקה | 7 |  |
|  הולנד | מצעד 40 הסינגלים ההולנדיים | 11 |  |
|  יפן | יפן הוט 100 | 13 |  |
|  ניו זילנד | המצעד הניו זילנדי הרשמי | 4 |  |
|  ספרד | PROMUSICAE | 9 |  |
|  פינלנד | המצעדים הפיניים הרשמיים | 22 |  |
|  קנדה | קנדה הוט 100 | 2 |  |
|  שווייץ | המצעד השווייצרי | 4 |  |
|   ‏‏‏  מצעדי סוף שנה (1971)> מדינה |   ‏‏‏  מצעדי סוף שנה (1971)> מצעד |   ‏‏‏  מצעדי סוף שנה (1971)> מיקום שיא |   ‏‏‏  מצעדי סוף שנה (1971)>  |
| --- | --- | --- | --- |
|  אוסטרליה | מצעד הסינגלים האוסטרלי | - |  |
|  הולנד | מצעד 40 הסינגלים ההולנדיים | 91 |  |
|  קנדה | מצעד הסינגלים של RPM | 92 |  |
הערות שוליים

↑  Lewis, Dave (1994). The Complete Guide to the Music of Led Zeppelin. Omnibus Press. ISBN 0-7119-3528-9.
↑  How Led Zeppelin's 'Immigrant Song' Wound Up in 'Thor: Ragnarok', Dave Lifton, October 28th 2017
| לד זפלין |
| --- | --- | --- |
| רוברט פלאנט • ג'ימי פייג' • ג'ון בונהם • ג'ון פול ג'ונס | רוברט פלאנט • ג'ימי פייג' • ג'ון בונהם • ג'ון פול ג'ונס |  |
| אלבומים | Led Zeppelin ‏(1969) • Led Zeppelin II ‏(1969) • Led Zeppelin III ‏(1970) • Led Zeppelin IV ‏(1971) • Houses of the Holy ‏(1973) • Physical Graffiti ‏(1975) •‏ Presence (‏1976) • In Through the Out Door ‏(1979) • CODA ‏(1982) |  |
| אלבומי הופעה | The Song Remains the Same ‏(1976) • BBC Sessions ‏(1997) • How the West Was Won ‏(2003) • Celebration Day‏ (2012) |  |
| אוספים | Led Zeppelin Boxed Set ‏(1990) • Profiled ‏(1990) • Led Zeppelin Boxed Set 2 ‏(1993) • The Complete Studio Recordings ‏(1993) • Best of Led Zeppelin ‏(1999) • Mothership ‏(2007) • Definitive Collection Mini LP Replica CD Boxset ‏(2008) |  |
| סרטים | The Song Remains the Same ‏(1976) • Led Zeppelin DVD ‏(2003) • Celebration Day ‏(2012) • Fleecing Led Zeppelin ‏(2014) |  |
| שונות | פיטר גרנט • ריצ'רד קול • Swan Song Records • היארדבירדס • XXZ • פייג' ופלאנט • סטריינג' סנסיישן |  |
| --- | --- |
בקרת זהויות :  MusicBrainz release group: 94ddbbd4-2724-3a0d-97f5-d7e4dfca0bad  MusicBrainz work: b38119e8-260f-372c-a1ca-653d02b5577c
טקס פרסי גלובוס הזהב ה-68

| --- | --- |

 תאריך:  16 בינואר 2011 
 מיקום:  מלון בוורלי הילטון 
 מנחים:  ריקי ג'רווייס 
 →67 69← פרס גלובוס הזהב
 
טקס פרסי גלובוס הזהב ה-68 שודר בשידור חי מן מלון הילטון בוורלי ב בוורלי הילס, קליפורניה ב-16 בינואר 2011, על ידי NBC. המארח היה ריקי ג'רווייס. המועמדויות לפרס הוכרזו ב-14 בדצמבר 2010, על ידי ג'וש דוהמל, קייטי הולמס ובלייר אנדרווד. רוברט דה נירו הוענק לו פרס ססיל ב. דה מיל על מפעל חיים. הרשת החברתית זכתה בארבעה פרסים, הכי הרבה מכל סרט, כולל הדרמה הטובה ביותר. זה ניצח את הסיפור ההיסטורי נאום המלך, שנכנס לטקס הפרסים עם הכי הרבה מועמדויות, אך אסף פרס אחד בלבד.
זוכים ומועמדים

אלה המועמדים לפרסי גלובוס הזהב ה-68. הזוכים רשומים בראש כל רשימה.
זוכים ומועמדים > סרט > סרטים עם מירב פרסים ומועמדויות

13 הסרטים הבאים קיבלו מספר רב של מועמדויות:
7 מועמדויות: "נאום המלך"
6 מועמדויות: "פייטר", "הרשת החברתית"
4 מועמדויות: "ברבור שחור", "התחלה", "הילדים בסדר"
3 מועמדויות: "127 שעות", " בורלסק", "אליס בארץ הפלאות", "התייר"
2 מועמדויות: "בלו ולנטיין", "על אהבה וסמים אחרים", "פלונטר"
3 הסרטים הבאים קיבלו מספר רב של זכיות:
4 פרסים: "הרשת החברתית"
2 פרסים: "פייטר", "הילדים בסדר"
זוכים ומועמדים > טלוויזיה > סדרות טלוויזיה עם מירב פרסים ומועמדויות

10 סדרות הטלוויזיה הבאות קיבלו מספר רב של מועמדויות:
5 מועמדויות: "Glee"
3 מועמדויות: "רוק 30", "אימפריית הפשע", "דקסטר", "האישה הטובה", "משפחה מודרנית", "עמודי תבל"
2 מועמדויות: "המפץ הגדול", "מזל סרטן", "האחות ג'קי"
3 סדרות הטלוויזיה הבאות קיבלו מספר רב של זכיות:
3 פרסים: "Glee"
2 פרסים: "אימפריית הפשע"
זוכים ומועמדים > פרס ססיל ב. דה-מיל

| 0 | 1 | 2 |
| --- | --- | --- |
| פרס ססיל ב. דה-מיל (מפעל חיים בתעשיית הקולנוע)  |  | • רוברט דה נירו |